Aktualitás & Méregzsák : A Magyar Írószövetség klubjának december 5-i műsora
A Magyar Írószövetség klubjának december 5-i műsora
2007.11.30. 10:32
Az Írószövetség klubjában láthatók 2007. december 5-én, szerdán 17 órakor az ISTEN SZALMASZÁLÁN <?xml:namespace prefix = o ns = "urn:schemas-microsoft-com:office:office" />
(BUDA FERENC PORTRÉJA)
ZENE A HÓESÉSHEZ (KALÁSZ MÁRTON PORTRÉJA)
című filmek A filmet fényképezte: Butskó György,
rendezte: Jánosi Antal
közreműködött: Csernák Árpád és Sinkovits Vitay András színművész
Vendégeink a rendező és a portréfimek főszereplői
Az estet bevezeti: L. Simon László
ISTEN SZALMASZÁLÁN (30 perc)
Buda Ferenc-portré
A portréfilm a 70 éves költő legjelentősebb életút-állomásait villantja fel legszebb verseinek különös hangulatú, vizuális megfogalmazásában.
„Számomra az írás örökös túlélési esély és gyakorlat, az elmúlás késleltetése.” – írja a költő. A több, mint félévszázados idő valóban túlélési küszködésekkel telt: a szegénységben induló gyerekkor, a három 56-os verséért az egy éves börtön, az egyetemről való kitiltás, a segédmunkási időszak, a gyötrelmes, kései költői pályakezdés. A költő azonban mindezen nehézségek ellenére, e széthulló világban is tudott maradandó értékeket teremteni, bölcs hivatástudattal, hittel emberül élni.
ZENE A HÓESÉSHEZ (23 perc)
Kalász Márton-portré
A portréfilmben a költő 5 tételben vall az ifjúságról és a gyökereiről; az írás és az alkotás gyötrelmeiről; a különös hangulatú ünnepekről; az életben felfénylő szerelemről. Az utolsó ciklusban az élet és a halál kérdéseivel viaskodik és próbál hinni az egyén és az emberiség megtisztulásában. A versek ezeket a gondolatokat villantják fel, sajátos költői tolmácsolásban. BEMUTATKOZOM